-1-

รายงานการประชุมสภาองค์การบริหารส่วนตำบลโพนทอง

สมัยสามัญ สมัยที่ 2 ครั้งที่ 2 ประจำปี 2559

ณ ห้องประชุมสภาองค์การบริหารส่วนตำบลโพนทอง อำเภอเมือง จังหวัดชัยภูมิ

วันที่ 25 พฤษภาคม 2559

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
|  | ผู้เข้าประชุม |  |  |  |
| 1 | นายอมรรัตน์ กล้าประจัญ | ประธานสภาฯ | อมรรัตน์ กล้าประจัญ |  |
| 2 | นายเสนีย์ ลุงไธสง | รองประธานสภาฯ | เสนีย์ ลุงไธสง |  |
| 3 | นายทองเลื่อน คุณล้าน | ส.อบต.โพนทองหมู่ที่ 1 | ทองเลื่อน คุณล้าน |  |
| 4 | นายธนภัทร ยอดเสรณี | ส.อบต.โพนทองหมู่ที่ 1 | ธนภัทร ยอดเสรณี |  |
| 5 | นายบุญเหลือ ทองชัยภูมิ | ส.อบต.โพนทองหมู่ที่ 2 | บุญเหลือ ทองชัยภูมิ |  |
| 6 | นายสมาน หาญอาสา | ส.อบต.โพนทองหมู่ที่ 2 | สมาน หาญอาสา |  |
| 7 | นางสุดารัตน์ สมัตถะ | ส.อบต.โพนทองหมู่ที่ 3 | สุดารัตน์ สมัตถะ |  |
| 8 | นางเมตตา ตราปราบ | ส.อบต.โพนทองหมู่ที่ 3 | เมตตา ตราปราบ |  |
| 9 | นายป้อมเพ็ชร สายสุพรรณ์ | ส.อบต.โพนทองหมู่ที่ 4 | ป้อมเพ็ชร สายสุพรรณ์ |  |
| 10 | นางยุวดี วิสัยดี | ส.อบต.โพนทองหมู่ที่ 5 | ยุวดี วิสัยดี |  |
| 11 | นางสาวเจนจิรา อนารัตน์ | ส.อบต.โพนทองหมู่ที่ 6 | เจนจิรา อนารัตน์ |  |
| 12 | นายสุข วงษ์ศาสาย | ส.อบต.โพนทองหมู่ที่ 6 | สุข วงษ์ศาสาย |  |
| 13 | นางสาวอรพินท์ อุตมะพันธุ์ | ส.อบต.โพนทองหมู่ที่ 7 | อรพินท์ อุตมะพันธุ์ |  |
| 14 | นายจำเนียร เทียมครู | ส.อบต.โพนทองหมู่ที่ 7 | จำเนียร เทียมครู |  |
| 15 | นายวิชัย เติมชีพ | ส.อบต.โพนทองหมู่ที่ 8 | วิชัย เติมชีพ |  |
| 16 | นายวีรพล พิมพ์ชัยภูมิ | ส.อบต.โพนทองหมู่ที่ 8 | วีรพล พิมพ์ชัยภูมิ |  |
| 17 | นายสรรเสริญ กองจันทร์ | ส.อบต.โพนทองหมู่ที่ 9 | สรรเสริญ กองจันทร์ |  |
| 18 | นายทองเคลือบ เกาะม่วงหมู่ | ส.อบต.โพนทองหมู่ที่ 9 | ทองเคลือบ เกาะม่วงหมู่ |  |
| 19 | นางสนอง ใสรังกา | ส.อบต.โพนทองหมู่ที่ 10 | สนอง ใสรังกา |  |
| 20 | นางกรรณิการ์ ศรีเสนา | ส.อบต.โพนทองหมู่ที่ 10 | กรรณิการ์ ศรีเสนา |  |
| 21 | นายเฉลียว วังศรี | ส.อบต.โพนทองหมู่ที่ 11 | เฉลียว วังศรี |  |
| 22 | พ.อ.อ.จรัส แผ่นเงิน | ส.อบต.โพนทองหมู่ที่ 12 | จรัส แผ่นเงิน |  |
| 23 | นางวราวัลย์ ชาติอาษา | ส.อบต.โพนทองหมู่ที่ 12 | วราวัลย์ ชาติอาษา |  |
| 24 | นางทองจันทร์ มาภักดี | เลขานุการสภาฯ | ทองจันทร์ มาภักดี |  | |

-2-

|  |  |  |  |  |
| --- | --- | --- | --- | --- |
| เลขที่ | ชื่อ – สกุล | ตำแหน่ง | ลายมือชื่อ | หมายเหตุ |
|  | ผู้เข้าร่วมประชุม |  |  |  |
| 1 | นายเกียรติพงษ์ วงศ์ษา | นายก อบต.โพนทอง | เกียรติพงษ์ วงศ์ษา |  |
| 2 | นายสุทิน สุวรรณพิมล | รองนายก ฯ | สุทิน สุวรรณพิมล |  |
| 3 | นายสุพล พิงชัยภูมิ | เลขานายกฯ | สุพล พิงชัยภูมิ |  |
| 4 | นายวัลลภ พิลาลี | ปลัด อบต.โพนทอง | วัลลภ พิลาลี |  |
| 5 | นางปวีณา สิงห์วงษ์ | จนท.วิเคราะห์ | ปวีณา สิงห์วงษ์ |  |
| 6 | นายธีรพงษ์ ประสานเนตร | ผอ.กองช่าง | ธีรพงษ์ ประสานเนตร |  |
| 7 | นางสาวยุภาพร เจริญศักดิ์ | หัวหน้าสำนักปลัด | ยุภาพร เจริญศักดิ์ |  |
| 8 | นางรุ้งนภา ธงภักดิ์ | ผู้อำนวยการกองคลัง | รุ้งนภา ธงภักดิ์ |  |
| 9 |  |  |  |  |
| 10 | นางทองม้วน ดังชัยภูมิ | ประชาชน | ทองม้วน ดังชัยภูมิ |  |
| 11 | นางยุพเยาว์ ดวงเงิน | ประชาชน | ยุพเยาว์ ดวงเงิน |  |
| 12 | นางสุวันนา หารประจญ | ประชาชน | สุวันนา หารประจญ |  |
| 13 | นายประจักษ์ นาครินทร์ | ผอ.รพสต.โพนทอง | ประจักษ์ นาครินทร์ |  |
| 14 | นายอดุลย์ วงษ์ชู | ผญบ.หมู่ที่ 1 | อดุลย์ วงษ์ชู |  |
| 15 | นางนิตยา แฝงฤทธิ์ | ผช.เจ้าหน้าที่ธุรการ | นิตยา แฝงฤทธิ์ |  |
| 16 | นายจีระศักดิ์ บ่อทอง | นายช่างโยธา | จีระศักดิ์ บ่อทอง |  |
| 17 | นางสุภาภรณ์ เบ็ญขุนทด | แม่บ้าน | สุภาภรณ์ เบ็ญขุนทด |  |
| 18 | นางวลัยพร มันคง | แม่บ้าน | วลัยพร มันคง |  |
| 19 | นางสมพิศ ศรีสุชาติ | ประชาชน | สมพิศ ศรีสุชาติ |  |
| 20 |  |  |  |  |
| 21 |  |  |  |  |

เมื่อถึงเวลาตามกำหนด เลขานุการสภาฯได้เรียนเชิญท่านสมาชิกและผู้เข้าร่วมประชุมลงเวลา เข้าห้องประชุม

**รองประธานสภาฯ** ได้เชิญประธานจุดธูปเทียนบูชาพระรัตนตรัย และนำไหว้พระ

**เริ่มประชุมเวลา** 10.00 น

**ประธานสภาฯ** กล่าวสวัสดีคณะผู้บริหาร สมาชิกสภาฯ หัวหน้าส่วนราชการและผู้เข้าร่วมประชุมทุกท่าน ก่อนที่จะนำเข้าระเบียบวาระการประชุม วันนี้เป็นการประชุมสภาฯสมัยสามัญครั้งที่ 2 เพื่อพิจารณารับร่างข้อบัญญัติงบประมาณรายจ่าย ประจำปีงบประมาณ 2560 วาระที่ 2 ที่ผ่านการประชุมของคณะกรรมการแปรญัตติ ร่างข้อบัญญัติงบประมาณรายจ่าย ประจำปีงบประมาณ 2560 แล้วและส่งคืนร่างที่คณะกรรมการได้ตรวจสอบและแก้ไขแล้วให้นำเข้าในระเบียบวาระการประชุมสภาฯเพื่อรับรองร่างข้อบัญญัติงบประมาณรายจ่าย ประจำปี 2560

-3-

**ระเบียบวาระที่ 1** ประธานแจ้งให้ที่ประชุมทราบ

**ประธานสภาฯ** เรื่องประธานฯแจ้งให้ทราบวันนี้คือบ้านไหนที่มีโฮมสเตย์หรือต้องการรับนักท่องเที่ยวที่จะมาพักแจ้งได้ที่ผมเพราะในช่วงเดือนตุลาคมจะมีโครงการรักและสามัคคีประเทศไทยจะมีเยาวชนประมาณ 72 คน 72 จังหวัด จังหวัดละ 1 คน ที่จะเข้ามาเรียนรู้งานในตำบลโพนทองของเรา ถ้ามาก็อยากให้พักในตำบลเราเหมือนที่เราเคยทำมาฝากท่านสมาชิกช่วยประสานกับบ้านไหนที่มีและพร้อมที่จะเข้าร่วมกี่ห้องเราจะได้ลงไปดูฝากสมาชิกด้วยผมจะได้ทำรายละเอียดส่งกลับไปว่าเราสามารถรองรับได้ก็จะอยู่ประมาณอาทิตย์หนึ่ง

**ระเบียบวาระที่ 2** รับรองรายงานการประชุมครั้งที่ผ่านมา

**ประธานสภาฯ** เนื่องจากเป็นการประชุมติดต่อกัน วันนี้จึงไม่มีรับรองรายงานการประชุมครับ

ระเบียบวาระที่ 3 เรื่องพิจารณา

3.1 รายงานการประชุมของคณะกรรมการพิจารณาร่างข้อบัญญัติงบประมาณรายจ่าย ประจำปีงบประมาณ 2560 ในวาระที่ 2

ประธานสภาฯ ตามมติสภาองค์การบริหารส่วนตำบลโพนทองเรื่องแต่งตั้งคณะกรรมการแปรญัตติร่างข้อบัญญัติงบประมาณรายจ่ายประจำปี 2560 ในวันที่ 22 สิงหาคม 2559 นั้นบัดนี้คณะกรรมการได้ดำเนินการตามระเบียบเป็นที่เรียบร้อยแล้วเชิญประธานคณะกรรมการพิจารณาร่างข้อบัญญัติงบประมาณรายจ่าย ประจำปีงบประมาณ 2560 ได้นำเรียนผลการประชุมของคณะกรรมการเพื่อให้สภาได้รับทราบครับ

**นายจำเนียร เทียมครู ประธานคณะกรรมการฯ** เรียนประธานสภาฯตามมติที่ประชุมคณะกรรมการพิจารณา ร่างข้อบัญญัติงบประมาณรายจ่าย ประจำปีงบประมาณ 2560 ในวันที่ 23 สิงหาคม 2559 ผลการพิจารณาของคณะกรรมการตามเอกสาร

รายงานการประชุมคณะกรรมการแปรญัตติร่างข้อบัญญัติงบประมาณรายจ่ายประจำปี งบประมาณ 2560

วันที่ 22 สิงหาคม 2559 เวลา 13.00 น

ณ ห้องประชุมองค์การบริหารส่วนตำบลโพนทอง อำเภอเมือง จังหวัดชัยภูมิ

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
|  | ผู้เข้าประชุม |  |  |  |
| 1 | นายจำเนียร เทียมครู | ส.อบต.โพนทอง หมู่ที่ 7 | จำเนียร เทียมครู |  |
| 2 | น.ส.อรพินท์ อุตมะพันธุ์ | ส.อบต.โพนทอง หมู่ที่ 7 | อรพินท์ อุตมะพันธุ์ |  |
| 3 | นายบุญเหลือ ทองชัยภูมิ | ส.อบต.โพนทอง หมู่ที่ 2 | บุญเหลือ ทองชัยภูมิ |  |
| 4 | นางทองจันทร์ มาภักดี | เลขานุการสภาฯ | ทองจันทร์ มาภักดี |  |

**-4-**

**ระเบียบวาระที่ 1** เรื่องเลือกประธานคณะกรรมการแปรญัตติฯ

**เลขานุการสภาฯ** ตามที่ได้มีมติที่ประชุมสภาองค์การบริหารส่วนตำบลโพนทอง สมัยสามัญ สมัยที่ 2 ประจำปี 2559 เมื่อวันที่ 22 สิงหาคม 2559 ระเบียบวาระที่ 3 ข้อที่ 3.2 ที่ประชุมได้พิจารณาเลือกคณะกรรมการแปรญัตติร่างข้อบัญญัติงบประมาณรายจ่ายประจำปี 2560 จำนาน 3 ท่าน ซึ่งในวันนี้จึงต้องประชุมเพื่อคัดเลือกประธานคณะกรรมการแปรญัตติและเลขานุการคณะกรรมการเพื่อดำเนินการตามกระบวนการแปรญัตติร่างข้อบัญญัติงบประมาณรายจ่ายประจำปี พ.ศ.2560 ตามมติที่ประชุมได้กำหนดไว้ ซึ่งการดำเนินการคัดเลือกนี้ ขอให้ดำเนินการเช่นเดียวกับการเลือกประธานสภาฯ และเลขานุการสภาโดยอาศัยระเบียบกระทรวงมหาดไทยว่าด้วยการประชุมสภาฯมาใช้โดยอนุโลม ขบวนการคัดเลือกเราต้องคัดเลือกประธานชั่วคราวมาเป็นผู้ดำเนินการคัดเลือกคณะกรรมการแปรญัตติ ซึ่งขบวนการคัดเลือกให้ทุกท่านเสนอชื่อคนหนึ่งในจำนวนสามคนเป็นประธานแปรญัตติ ในการเสนอชื่อนั้นท่านสามารถเสนอได้ทีละคนและมีผู้รับรองสองคน หากการเสนอชื่อมีเพียงคนเดียวถือว่าผู้นั้นได้รับเลือกเป็นประธานชั่วคราว แต่ถ้าหากเสนอชื่อมากกว่าหนึ่งคนจะต้องใช้วิธีเลือกในทางลับ ดังนั้นจึงขอให้ทุกท่านได้พิจารณาเสนอชื่อบุคคลเพื่อคัดเลือกประธานชั่วคราว

นางสาวอรพินท์ อุตมะพันธุ์ เสนอ นายจำเนียร เทียมครู

ผู้รับรอง นายบุญเหลือ ทองชัยภูมิ

นางสาวอรพินท์ อุตมะพันธุ์

**เลขานุการสภาฯ** มีท่านใดที่จะเสนอชื่อมากกว่านี้หรือไม่ เมื่อไม่มีผู้ใดเสนอชื่อเพิ่ม จึงขอสรุปผลการเลือกประธานชั่วคราว คือ นายจำเนียร เทียมครู เป็นประธานชั่วคราวและขอมอบหน้าที่ในการเลือกประธานคณะกรรมการแปรญัตติงบประมาณรายจ่ายประจำปี 2560 เป็นผู้ดำเนินการต่อไป

**มติที่ประชุม** เห็นชอบ

**ประธาน**  ขอขอบคุณทุกท่านที่ให้ความไว้วางใจในการดำเนินการครั้งนี้ซึ่งขบวนการคัดเลือกให้ทุกท่านเสนอคนหนึ่งในจำนวนสามคนเป็นประธานและคณะกรรมการแปรญัตติ โดยอาศัยระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม (ฉบับที่ 2) พ.ศ.2554 หมวด 1

**ระเบียบวาระที่ 2** เลือกเลขานุการคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ 2560 ขอให้คณะกรรมการเสนอชื่อคณะกรรมการที่เห็นสมควรให้เป็นผู้ดำรงตำแหน่งเลขานุการคณะกรรมการแปรญัตติ สามารถเสนอได้โดยไม่จำกัดแต่การเสนอนั้นต้องมีผู้รับรองไม่น้อยกว่าสองคนและสามารถรับรองได้เพียงครั้งเดียว ขอให้คณะกรรมการเสนอผู้ที่จะดำรงตำแหน่ง เลขานุการคณะกรรมการฯ

นายจำเนียร เทียมครู เสนอ นางสาวอรพินท์ อุตมะพันธุ์

ผู้รับรอง นายบุญเหลือ ทองชัยภูมิ

นายจำเนียร เทียมครู

**ประธานฯ** มีท่านใดจะเสนอชื่อมากกว่านี้หรือไม่ เมื่อไม่มีท่านใดเสนอชื่อเพิ่ม จึงขอสรุปผลการเลือกเลขานุการแปรญัตติ คือ นางสาวอรพินท์ อุตมะพันธุ์ เป็นเลขานุการคณะกรรมการแปรญัตติ

**-5-**

**มติที่ประชุม** เห็นชอบด้วยเสียงเป็นเอกฉันท์

**ระเบียบวาระที่ 3** เรื่องกำหนดวันประชุมเพื่อพิจารณาคำขอแปรญัตติ

**นางสาวอรพินท์ อุตมะพันธุ์** เพื่อให้การดำเนินการรับคำแปรญัตติของสมาชิกซึ่งกำหนดเสร็จสิ้นใน

วันที่ 23 สิงหาคม 2559 ในการดำเนินการฝ่ายเลขานุการจะต้องรวบรวมข้อมูลเตรียมการในวันประชุมและจะต้องจัดทำหนังสือถึงผู้ที่ยื่นคำขอแปรญัตติมาแจ้ง พร้อมทั้งแจ้งนายกฯหรือผู้ที่รับมอบหมายมาร่วมรับฟัง จึงขอเสนอวันที่ 23 สิงหาคม 2559

**ประธานฯ** มีท่านใดเสนออีกหรือไม่ เมื่อไม่มีจึงขอกำหนดการประชุมเพื่อพิจารณาคำขอแปรญัตติร่างข้อบัญญัติงบประมาณรายจ่ายประจำปี 2560 ในวันที่ 23 สิงหาคม 2559 เวลา 15.30 น

**มติที่ประชุม** เห็นชอบเป็นเอกฉันท์

**ประธานฯ** มีท่านใดที่จะเสนอเรื่องอื่นอีกหรือไม่ หากไม่มีเรื่องเสนอขอขอบพระคุณทุกท่านที่เข้าร่วมประชุมโดยพร้อมเพียงกัน และมอบหมายให้เลขานุการมารับคำแปรญัตติที่ห้องทำงานกิจการสภาฯตั้งแต่บัดนี้เป็นต้นไปจนถึงวันที่ 23 สิงหาคม 2559 ตามเวลาที่สภาท้องถิ่นกำหนด ขอปิดประชุมครับ

ปิดประชุมเวลา 13.30 น.

ลงชื่อ อรพินท์ อุตมะพันธุ์ ผู้จดบันทึกการประชุม

(นางสาวอรพินท์ อุตมะพันธุ์)

เลขานุการคณะกรรมการแปรญัตติ

ลงชื่อ นายจำเนียร เทียมครู ผู้ตรวจรายงานการประชุม

(นายจำเนียร เทียมครู)

ประธานคณะกรรมการแปรญัตติ

บันทึกการประชุมคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ 2560

วันที่ 23 สิงหาคม 2559 เวลา 15.00 น

ณ ห้องประชุมองค์การบริหารส่วนตำบลโพนทอง อำเภอเมือง จังหวัดชัยภูมิ

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
|  | ผู้เข้าประชุม |  |  |  |
| 1 | นายจำเนียร เทียมครู | ประธานกรรมการฯ | จำเนียร เทียมครู |  |
| 2 | น.ส.อรพินท์ อุตมะพันธุ์ | เลขานุการ | อรพินท์ อุตมะพันธุ์ |  |
| 3 | นายบุญเหลือ ทองชัยภูมิ | กรรมการ | บุญเหลือ ทองชัยภูมิ |  |

-6-

เริ่มประชุมเวลา 15.30 น.

ตามมติสภาองค์การบริหารส่วนตำบลโพนทองสมัยสามัญ สมัยที่ 2 ลงวันที่ 22 สิงหาคม 2559 วาระที่ 3 ข้อที่ 3.2 ได้แต่งตั้งคณะกรรมการพิจารณาร่างคำแปรญัตติข้อบัญญัติงบประมาณรายจ่ายประจำปี 2560 ซึ่งประกอบด้วย

นายจำเนียร เทียมครู ส.อบต.โพนทอง หมู่ที่ 7 นางสาวอรพินท์ อุตมะพันธุ์ ส.อบต.โพนทอง หมู่ที่ 7

นายบุญเหลือ ทองชัยภูมิ ส.อบต.โพนทอง หมู่ที่ 2 และเพื่อให้การดำเนินงานการประชุมเป็นไปด้วยดี มีผู้ดำเนินการประชุม จึงมีมติให้ นายจำเนียร เทียมครู ส.อบต.โพนทอง หมู่ที่ 7 เป็นประธานดำเนินการประชุม

**นายจำเนียร เทียมครู** กล่าวขอบคุณคณะกรรมการแปรญัตติที่ได้มอบหมายและให้เกียรติเป็นประธานเพื่อดำเนินการประชุม ตามระเบียบการพิจารณาร่างข้อบัญญัติงบประมาณรายจ่ายประจำปี 2560 เมื่อผ่านวาระที่ 1 คือรับหลักการแล้ว ก่อนจะเข้าวาระที่ 2 และ 3 ต้องแต่งตั้งกรรมการสภาฯ/คณะกรรมการพิจารณางบประมาณ เพื่อเปิดโอกาสให้สมาชิกสภาฯได้ มีเวลาพิจารณาถึงรายละเอียดรายรับ-รายจ่าย ในการจัดทำร่างรายจ่ายตามข้อบัญญัติงบประมาณรายจ่ายประจำปี2560 ที่ผู้บริหารได้นำเสนอต่อสภาฯ ซึ่งครั้งนี้ได้เปิดโอกาสให้สมาชิกได้ยื่นหนังสือขอแปรญัตติ นับจากวันที่ 22 สิงหาคม 59 เริ่มเวลา 13.00 น. มีการประชุมสภาและได้รับแต่งตั้ง ถึงวันที่ 23 สิงหาคม 2559 เป็นเวลา 26 ชั่วโมง แต่ก็ไม่มีสมาชิกผู้ใดยื่นหนังสือแจ้งความประสงค์ขอแปรญัตติ ดังนั้น จึงขอให้กรรมการฯทุกท่านได้ร่วมกันพิจารณาดูรายละเอียดว่ามีส่วนใดที่จะต้องแก้ไขปรับเปลี่ยนเพิ่มเติมหรือไม่ เพื่อนำเสนอสภาฯ ดำเนินการในวาระที่ 2 และ 3 ต่อไป ซึ่ง คณะกรรมการพิจารณาร่างคำแปรญัตติข้อบัญญัติ

งบประมาณรายจ่ายประจำปี 2560 ได้ประชุมพิจารณาอย่างละเอียด และ มีมติร่วมกันให้ยื่นร่างเดิมเข้าสภาฯเพื่อพิจารณาดำเนินการในวาระต่อไปและขอขอบคุณคณะกรรมการทุกท่านที่เข้าร่วมประชุมและขอปิดประชุม

ปิดประชุม เวลา 15.30

ลงชื่อ อรพินท์ อุตมะพันธุ์ ผู้จดบันทึกการประชุม

(นางสาวอรพินท์ อุตมะพันธุ์)

เลขานุการคณะกรรมการแปรญัตติ

ลงชื่อ จำเนียร เทียมครู ผู้ตรวจรายงานการประชุม

( นายจำเนียร เทียมครู )

ประธานคณะกรรมการแปรญัตติ

ครับเราได้ประชุมและพิจารณาแล้วตามเอกสารที่ส่งคืนให้กับสภาฯครับ ขอบคุณครับ

**-7-**

**ประธานสภาฯ** ขอบคุณท่านคณะกรรมการแปรญัตติ ตามที่คณะกรรมการได้แจ้งแล้วในเมื่อไม่มีผู้ยื่นหนังสือขอแปรญัตติร่างข้อบัญญัติงบประมาณรายจ่ายประจำปีงบประมาณ 2560 จึงขอนำร่างข้อบัญญัติงบประมาณตัวเดิมเพื่อขอมติรับรองใน วาระที่ 2 ขอมติรับรองร่างข้อบัญญัติงบประมาณรายจ่ายประจำปีงบประมาณ 2560 **ขอมติครับ** เห็นชอบด้วยเสียงเป็นเอกฉันท์ 21 เสียง งดออกเสียง ประธานสภาฯ/รองประธานสภาฯ/เลขาสภา**ประธานสภาฯ** สืบเนื่องจากในวันนี้ไม่มีสมาชิกยื่นขอแปรญัตติผมจึงนำปรึกษาที่ประชุมว่าเราจะประชุมเพื่อขอมติรับร่างในวาระที่ 3 ให้แล้วเสร็จไปในวันนี้เลยหรือไม่ผมขอปรึกษาครับ

**พ.อ.อ.จรัส แผ่นเงิน ส.อบต.หมู่ที่ 12** เรียนประธานสภาฯในเมื่อไม่มีสมาชิกท่านใดขอแปรและเราก็รับหลักการไปทั้งสองวาระแล้ววาระที่สามก็คงไมมีอะไรแล้วผมคิดว่าเราน่าจะประชุมให้แล้วเสร็จในวันนี้เลยครับ

**ประธานสภาฯ**  ขอบคุณสมาชิกหมู่ที่ 12 ที่แสดงความคิดเห็นมีท่านใดเห็นต่างจากนี้หรือไม่ถ้าไม่มีผมจะขอมติเพื่อที่จะประชุมพิจารณารับหลักการในวาระที่ 3 ต่อไปครับ

**ขอมติครับ เห็นชอบด้วยเสียงเป็นเอกฉันท์ 21 เสียง งดออกเสียง ประธานสภาฯ/รองประธานสภาฯ/เลขาสภา**

ครับในเมื่อมติที่ประชุมเราเห็นชอบแล้วว่าเราจะขอประชุมมติในวาระที่ 3 ต่อไปเลยถ้าอย่างนั้นผมจะขอมติสภารับร่างข้อบัญญัติงบประมาณรายจ่ายประจำปีงบประมาณ 2560 ในวาระที่ 3 เพื่อตราเป็นข้อบัญญัติงบประมาณรายจ่ายประจำปีงบประมาณ 2560 เพื่อนำออกมาใช้ ขององค์การบริหารส่วนตำบลโพนทองต่อไป

**ขอมติครับ** เห็นชอบด้วยเสียงเป็นเอกฉันท์ 21 เสียง งดออกเสียง ประธานสภาฯ/รองประธานสภาฯ/เลขาสภา

**ระเบียบวาระที่ 4** เรื่องอื่นๆ

**ประธานสภาฯ** ระเบียบวาระอื่นๆมีท่านใดที่เสนอความคิดเห็นเชิญเลยครับ

**นายสุทิน สุวรรณพิมล รองนายก ฯ** เรียนประธานสภาฯผมขอฝากสมาชิกในเรื่องเอกสารของนักศึกษาที่เราได้แจกไปในวันที่ 12 สิงหาคม ในวันแม่ หมู่ไหนที่ยังไม่ ครบขอให้สมาชิกช่วยตามเอกสารและนำส่งเจ้าหน้าที่ด้วยครับเพราะเจ้าหน้าที่ไม่สามารถทำฎีกาเบิกเงินได้เพราะติดที่เอกสารฝากด้วยครับ และมีกรณีบางหมู่ที่มีชื่ออยู่ในทะเบียนบ้านแต่บัตรประชาชนอยู่ที่อื่นก็ฝากท่านว่าให้ไปดูที่ทะเบียนราชเลยครับเพราะบางที่เขาอาจจะให้บัตรประชาชนหมดอายุก่อนฝากท่านสมาชิกให้ช่วยดูและนำสงเอกสารที่ถูกต้องด้วยครับ เพราะบางที่อาจจะย้ายที่ปลายทางก็มีเราต้องไปดูทะเบียนราชที่อำเภอครับ

**นายธนภัทร ยอดเสรณี ส.อบต.หมู่ที่ 1** เรียนท่านประธานสภาฯในเรื่องบางเรื่องถ้าเราจะนำกฎหมายมาใช้กับชุมชนมากเกินไปชุมชนจะเป็นอย่างไรในเรื่องกฎหมายถ้าไม่มีใครร้องมันก็ไม่เกิดปัญหาถ้าเราพิจารณาได้ก็ทำไปเถอะครับ ประชุมครั้งที่แล้วผมไม่ได้เข้าไปราชการโดยคำสั่งของท่านนายอำเภอไปประชุมกองทุนที่นครราชสีมา กฎหมายกองทุนหมู่บ้านทุกอย่างเปลี่ยนใหม่หมดนะครับให้ระมัดระวังตั้งแต่ปี 60 เป็นต้นไปอะไรที่ผิดให้รีบแก้รีบทำเพราะปีหน้า สตง. ลงชัยภูมิแน่นอนฝากท่านกรรมการกองทุนด้วย สุดท้ายแล้วก็คือกองทุนหมู่ที่ 1 มีปัญหามากที่สุดแต่ตอนนี้ก็ได้รับการแก้ไขแล้ว และหมู่ 1 ได้ขับเคลื่อนจนมาทันพี่น้องแล้วครับ

**-8-**

**นายสรรเสริญ กองจันทร์ ส.อบต.หมู่ที่ 9** เรียนประธานสภาฯในเรื่องทุนผมไม่ติดใจครับถ้ามันเป็นกติกาเก่านอกจากเราจะมาตั้งกติกาใหม่แต่เรื่องโฮมสเตย์บ้านผมยินดีครับ

**นายวีรพล พิมพ์ชัยภูมิ ส.อบต.หมู่ที่ 8** เรียนประธานสภาฯ ถามท่านรองนายกเรื่องรถเกรดมันเป็นหน้าฝนถ้าเรานำมาเกรดมันจะดีหรือไม่เพราะปกติแล้วเห็นช่วงเก็บเกี่ยวแล้วถึงจะมีรถเกรดมาถ้าเกรดช่วงนี้น้ำจะไม่กัดเซาะหรือครับ แต่ก็ดีถ้ามีเข้ามา

**นายสุทิน สุวรรณพิมล รองนายก ฯ** เรียนประธานสภาฯตอบท่านสมาชิกหมู่ที่ 8 คำสั่งนี้ผมได้รับจากท่านนายกมานะครับผมแจ้งให้สมาชิกเราเตรียมคำร้องไว้ก่อนเผื่อมีรถมาภายในอาทิตย์หน้ารถเกรดอาจจะมาตอนไหนเรายังไม่รู้ ในตอนนี้มีบางหมู่บ้านที่ได้รับความเดือดร้อนและร้องเรียนมาแต่ถ้าเราจะลงเฉพาะหมู่ก็อย่างไรอยู่เราจึงให้เขียนคำร้องมาทั้งสิบสองหมู่บ้านจะได้ลงทีเดียว

**นายบุญเหลือ ทองชัยภูมิ ส.อบต หมู่ที่ 2** การประชุมครั้งนี้เป็นไปด้วยดีเพราะเรามีการประชุมนอกกิจการสภาฯคือเรื่องที่ผมอยากเสนอเรื่องงบประมาณก็ผ่านไปแล้วอาจจะไม่คลุมทั้งตำบลทุกปัญหาของตำบล มันมีตัวหนึ่งที่งบประมาณจัดสรรให้ ในข้อที่ 8 เรื่องการจัดสรรงบประมาณให้บำรุงรักษาศิลปะภูมิปัญญาท้องถิ่นและวัฒนธรรมอันดีของท้องถิ่นที่ผ่านมางบประมาณดูแล้วเราไปจัดสรรให้ตรงนั้นดีแล้ว อย่างเช่น บุญพะเหวด ของบ้านหนองหญ้ารังกา บุญบั้งไฟ ของบ้านโนนม่วงหมู่ที่ 7 งานสงกรานต์ ล้วนแต่เป็นวัฒนธรรมและประเพณีท้องถิ่นอยู่แล้วแต่ภูมิปัญญาท้องถิ่นคือสิ่งที่ชาวบ้านคิดประดิษฐ์ขึ้นมานั้นคือภูมิปัญญาท้องถิ่น สิ่งที่ขาดอยู่คือการบำรุงและรักษาศิลปะมี 2 อย่าง ทัศนคติและศิลปะที่มองเห็นที่แล้วมาเรายังขาดงบประมาณในตัวนี้ศิลปะคือสิ่งที่ชาวบ้านทำ เครื่องจักรสาน การเป่าแคน การบำรุงยังบกพร่องอยู่ ศิลปะเป็นตัวเชิญชู อบต.ของเราวันที่ผู้ว่ามาเปิดงานที่หนองใหญ่สิ่งที่หน้าภาคภูมิใจในวันนั้นเราเชิญนายกต่างๆมาและเชิญหน่วยงานต่างๆที่มาเรานำแม่มาฟ้อนลำได้ ตำบลเรามีจุดแข็งอยู่แล้วคือหนองใหญ่ พระบาทภูแฝก ข้อนี้เราได้แสดงออกแล้ววันนั้นแม่นายกมาลำ นายกอื่นคงทำไม่ได้ เพลงตำบลผมก็แต่งแล้วคลุมทั้งตำบลกล่าวคือวันนี้อยากพัฒนาหนองใหญ่ ผมทำรูปปู่ตาหนองใหญ่ผมก็ปั้นแล้วเหลือศาลเท่านั้นผมขอว่าขอให้สำเร็จในสมัยของเรา ผมอยากทำหนองใหญ่ครับ

**ประธานสภาฯ** ขอบคุณท่านสมาชิกหมู่ที่ 2 ท่านเป็นบุคคลที่ผู้ทรงคุณค่าของเราหนองใหญ่เกิดขึ้นได้แน่นอนครับ

**นายสุทิน สุวรรณพิมล รองนายก ฯ** ผมมีเรื่องที่จะชี้แจงให้สมาชิกรับทราบก็เป็นเรื่องท้องที่ท้องถิ่นมีราชกิจจานุเบกษา ที่ประกาศออกมาในวันที่ 23 พฤษภาคม 59 ระเบียบกระทรวงมหาดไทย ว่าด้วยหลักเกณฑ์ของการปฏิบัติงานของกำนันผู้ใหญ่บ้านที่มีการเลือกตั้งก่อน วันที่ 6 เมษายน 51 และหลังจากนี้มา ต่อไปทุกคนจะถูกประเมินหมด ผ่านหรือไม่ผ่านจะดำรงตำแหน่งในวาระที่ 4 ปี ประกาศ ณ วันที่ 23 พฤษภาคม 59 คณะกรรมการที่มาประเมินก็มาจากอำเภอและพร้อมด้วยชาวบ้านประมาณ 20 คนแต่ในรายละเอียดยังไม่รู้ว่าจะเป็นผู้ใดบ้างถ้าประเมินก็จะมีอยู่สองอย่างคือผ่านกับไม่ผ่านถ้าไม่ผ่านก็จะมีการเลือกตั้งใหม่ถ้าผ่านก็จะอยู่ในวาระ 4 ปี

**ประธานสภาฯ** มีสมาชิกท่านใดที่จะเสนออีกหรือไม่ถ้าไม่มีก็ขอขอบคุณสมาชิกที่เข้าร่วมประชุมทุกท่านเมื่อไม่มีท่านใดเสนออีกผมขอปิดประชุม

-9-

ปิดประชุมเวลา 12.00 น.

ลงชื่อ ผู้จดรายงานการประชุม

(นางทองจันทร์ มาภักดี)

เลขานุการสภาองค์การบริหารส่วนตำบลโพนทอง

ลงชื่อ ผู้ตรวจรายงานการประชุม

(นายสมาน หาญอาสา)

สมาชิกสภาองค์การบริหารส่วนตำบลโพนทองหมู่ที่ 2

ลงชื่อ ผู้ตรวจรายงานการประชุม

(นางสุดารัตน์ สมัตถะ)

สมาชิกสภาองค์การบริหารส่วนตำบลโพนทองหมู่ที่ 3

ลงชื่อ ผู้ตรวจรายงานการประชุม

(นายวีรพล พิมพ์ชัยภูมิ)

สมาชิกสภาองค์การบริหารส่วนตำบลโพนทองหมู่ที่ 8

ลงชื่อ ผู้รับรองรายงานการประชุม

(นายอมรรัตน์ กล้าประจัญ)

ประธานสภาองค์การบริหารส่วนตำบลโพนทอง